Cyrsili et Medii commentum
Cyrsili et Medii commentum hodie deperditum, sive de Alexandri Magni expeditione sive de originibus Asiae, semel a Strabone citatur. Ibi auctores disseruerunt de Armeno Thessalo Armenorum progenitore. Ambo fuerunt Thessali et expeditionis Alexandri participantes (Strabo, Geographica 11.14.12); de Cyrsilo Pharsalio nihil maius scimus; Medius Larissaeus autem, e stirpe nobili ortus, amicus fuit Alexandri, hospes convivii huius regis ultimi et inter diadochos clarus.